Scotty Doesn't Know
"Scotty Doesn't Know" on laul, mis kirjutati spetsiaalselt filmi "Euroretk" jaoks. Laulu kirjutas ja seda esitab USA pop-punkbänd Lustra. Laul avaldati ka ansambli 2006. aasta albumil "Left for Dead", mis sai iTunesis populaarseks. Laul jõudis ka USA edetabelisse Billboard Pop 100, kus selle kõrgeim koht oli 53. Laulu sõnad räägivad, kuidas Scotti tüdruksõber magas kellegi teisega. Filmis kujunes laulust midagi fenomenaalset. Näiteks paar nädalat hiljem oli laulust tehtud remiks ja seda mängiti populaarses Bratislava ööklubis. Ja filmi lõpus oli Cooperil võimalik see isegi oma mobiilihelinaks panna. Filmis ütlesid mitmed tegelased, sealhulgas Scotti enda pere, et sellel on kaasahaarav toon.